Interferensmotor

En interferensmotor er en type 4-takts stempeldrevet forbrenningsmotor hvor en eller flere ventiler i åpen stilling beveger seg inn i det samme området som stempelet veksler. Til sammenligning er en interferensfri motor bygget opp slik at ventilene ikke kan bevege seg inn i det samme området som stempelet veksler.

Hvorvidt en motor er av den ene eller andre typen har betydning dersom det skulle oppstå problemer med registerreimen, eller dersom det av andre årsaker oppstår problemer med kamakslingen eller synkroniseringen av stempel og ventiler. I tilfelle registerreimen ryker vil en interferensfri motor bare få et motorhavari hvor motoren stopper opp, mens en interferensmotor ofte vil få et katastrofalt motorhavari med flere ødelagte deler som til sammenligning ofte bli svært mye mer kostbar å fikse opp.

Mange forbrenningsmotorer i nyere biler er av typen interferensmotor. En motivasjon for å velge interferensmotor er at det gir mulighet for høyere kompresjonsforhold og dertil bedre drivstofføkonomi.

Liste 
Under er en liste med eksempler på interferens- og interferensfrie motorer.

Referanser

Eksterne lenker 
 Liste over interferens- og interferensfrie bilmotorer

Forbrenningsmotorer